
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Предприятие за производство на рибни консерви, гр. Монтана с оператор „Компас“ ЕООД, гр. Монтана
Дата на извършване на проверката: 08.12.2020 г.
Място на извършване на проверката: гр. Монтана, бул. „Трети март“, № 216
Проверени компоненти и фактори на околната среда:
· Отпадъци
· Въздух

Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) ) и подзаконовите му нормативни актове. 
· Закон за чистотата на атмосферния въздух (ЗЧАВ) и подзаконовите му нормативни актове;

Извършени дейности:

На оператора - „Компас“ ЕООД, гр. Монтана е изпратено писмо от РИОСВ – Монтана с приложена Заповед № РД-311/04.12.2020 г. на директора с цел иформиране за датата, часа и естеството за извършване на комплексна проверка на място в обекта за производство на рибни консерви, гр. Монтана с оператор „Компас“ ЕООД, гр. Монтана.
На онование чл. 148, ал. 3 от Закона за опазване на околната среда във връзка с изпълнението на плана за контролната дейност на РИОСВ – Монтана за 2020 г. и Заповед № РД-311/04.12.2020 г. на директора на инспекцията на 08.12.2020 г. се извърши проверка на обекта, за резултата от която е съставен Констативен протокол № КПКД-54/08.12.2020 г.
Проверени са:

· Сгради и съоръжения на територията на предприятието;
· Склад за съхраняване на отпадъци, генерирани от дейносттата дружеството;

· Документи и данни, свързани със законовите и подзаконови нормативни актове по околна среда.
Констативна част:


Основната дейност на дружеството е производство на рибни консерви за вътрешния и външния пазар. 

1. Фактор „Отпадъци”:

На територията на производствената площадката се извършва само дейност по предварително съхраняване на отпадъци на мястото на образуване, генерирани на площадката от производствената дейност на предприятието, до предаването им на фирми за последващо третиране.

Наличните към момента неопасни отпадъци от опаковки се съхраняват разделно по видове на обособено и обозначено място – под навес с трайна настилка, разположен до производствения цех. Металните опаковки се съхраняват на открита площадка в 4 куб контейнер. Опасните отпадъци се съхраняват в обозначен склад с ограничен достъп и трайна настилка. 
Отпадъците се предават за последващо третирате на фирми, притежаващи разрешения по Закона за управление на отпадъците за дейности с отпадъци въз основа на сключени писмени договори, представени по време на проверката. 
Води се ежемесечна отчетност за количествата образувани и предадени отпадъци в заверените от РИОСВ – Монтана отчетни книги, заведени по реда на Наредба №1/2014 г. за реда и образците, по които се предоставя информация за дейностите по отпадъците. 
Като лице пускащо на вътрешния пазар опаковани продукти, след употребата на които се образуват масово разпространени отпадъци, дружеството изпълнява задълженията си по чл. 14, ал. 2 , т. 2 от ЗУО като участва в колективна система, съгласно сключен договор с организация по оползотворяване  и представено актуално удостоверение. 
2. Компонент „Въздух“
За технологични нужди и отопление се експлоатират два броя парни котли на гориво природен газ. Отпадъчните газове се изпускат в атмосферата без пречистване чрез два изходящи газохода. В изпълнение на изискванията и разпоредбите чл. 31, ал. 1, т. 1 от Наредба №6/1999 г. (обн. ДВ, бр. 31/1999 г.), операторът е извършил собствени измервания на емисиите на вредни вещества, изпускани в атмосферата, за което е представил доклад от СПИ. Резултатите от измерванията показват спазване на нормите за допустими емисии, а докладът е оценен от РИОСВ-Монтана като съответстващ на изискванията.

За съхранение на готовата продукция се използват седем броя хладилни системи, попадащи в обхвата на контрол по Регламент (ЕС) № 517/2014 за флуорсъдържащите парникови газове (ФПГ) и Наредба №1/2017 г. по прилагането му. В РИОСВ – Монтана е представена годишната отчетност за 2019 г. за инсталациите. При проверката са представени досиета на инсталациите с актуални записи за извършените проверки за херметичност и поддръжка, извършвани от притежаващи сертификати за правоспособност за работа с ФПГ.  

През м. октомври 2020 г. е извършено планово контролно измерване на нивата на шум, генерирани в околната среда от дейността на площадката. Съгласно резултатите от проведеното от РЛ-Монтана измерване не се констатира превишение на граничните стойности на шум в околната среда.
Заключение: 
При проверката не са констатирани нарушения и не са дадени предписания.

Приоритети за последваща контролна дейност:

· Законосъобразно управление на отпадъците.
· Спазване изискванията на ЗЧАВ

